থ্যাঙ্ক ইউ ফর কামিং
থ্যাঙ্ক ইউ ফর কামিং (অনু. আসার জন্য আপনাকে ধন্যবাদ) (ইংরেজি: Thank You for Coming, হিন্দি: थैंक यू फॉर कमिंग) হল ২০২৩ সালের ভারতীয় হিন্দি ভাষার একটি কামোত্তেজক হাস্যরসাত্মক চলচ্চিত্র। চলচ্চিত্রটির পরিচালনা করেছেন করণ বুলানি এবং প্রযোজনা করেছেন রিয়া কাপুর এবং একতা কাপুর। রাধিকা আনন্দ এবং প্রশস্তি সিঙের লেখা, ছবিটিতে অভিনয় করেছেন ভূমি পেডনেকর, শেহনাজ গিল, ডলি সিং, কুশা কপিলা এবং শিবানী বেদী। ১৫ সেপ্টেম্বর ২০২৩ তারিখে গালা প্রেজেন্টেশন বিভাগে ৪৬ তম ২০২৩ টরন্টো আন্তর্জাতিক চলচ্চিত্র উৎসবে (টিআইএফএফ) চলচ্চিত্রটির প্রিমিয়ার হয়েছিল এবং ৬ অক্টোবর ২০২৩ তারিখে প্রেক্ষাগৃহে মুক্তি পায়।